runetrust/blame-folketinget-dk huggingface dataset:
Lisbeth Bech-Nielsen (SF), 2022-05-23:
Men – med al respekt – uanset hvor hurtigt vi lukker en aftale, kommer den jo ikke til at gælde i år, og det er her og nu, folk ikke har de penge.
Altså, der er masser af familier, som ikke har 30.000 kr. ekstra at gøre godt med i løbet af et år.
Og derfor spørger jeg bare Radikale Venstre, om I vil være med til at se på nogle skattestigninger eller se på en ny skat.
Vi står i en ekstraordinær situation, og vi har brugt råderummet på velfærd bare i forhold til demografi, og vi kommer til at bruge underskudsgrænsen til militære udgifter.
Vi har simpelt hen brug for at gøre noget ekstra.
Sofie Carsten Nielsen (RV), 2022-05-23:
Det skulle gerne komme til at gælde ret hurtigt, også gerne nu og her.
Det synes jeg ville være utrolig fint, hvis vi fandt ud af det for dem, der har allermindst i Danmark.
Det er dem, der er på fattigdomsydelse, og det er jo ikke dem, der er fremsat forslag om.
Vi vil rigtig gerne være med, og jeg anerkender fuldt og helt, at det er rigtig svært for mange i de her tider med en høj inflation, hvor mange får et lavere rådighedsbeløb.
Det gælder i Danmark, og det er endnu værre mange, mange andre steder i verden.
Heldigvis er vi ret godt stillet her, fordi vi har så sund en økonomi, og det er jeg dybt optaget af at vi fortsætter med at have, for ellers rammer det de allermest udsatte.
Så jeg synes, vi skal få lavet en løsning for dem, der er på fattigdomsydelse, og som har allermindst, og så skal vi tage ansvar for, at vi har en langsigtet, ansvarlig økonomi.
Lisbeth Bech-Nielsen (SF), 2022-05-23:
SF har foreslået at kompensere nogle af dem, der bliver allerhårdest ramt af de inflationsstigninger, vi ser lige nu.
Det er jo, som vi også har talt om i dag i debatten, nogle helt vilde tal historisk – næsten 7 pct.s inflation i forhold til sidste år.
En gennemsnitsfamilie kommer til at bruge 30.000 kr. ekstra i indeværende år, og det er jo et beløb, som mange simpelt hen ikke har i deres råderum.
Vil Radikale Venstre være med til at finde nogle penge til at lave en midlertidig kompensation til nogle af dem, der bare ikke har nogen penge?
Vi sidder jo i Beskæftigelsesministeriet lige nu og forhandler om at lave nogle mere langsigtede løsninger i forhold til nogle af dem, der er på fattigdomsydelser.
Men her og nu er der jo folk, som i værste tilfælde må vælge imellem at købe medicin og købe ordentlig mad til deres børn.
Sofie Carsten Nielsen (RV), 2022-05-23:
Det ville være skønt, hvis man kunne lave noget, hvor hver eneste unge fik den individuelle behandling.
Jeg tror ikke, at en løsning er, at vi så bygger otte etager ovenpå.
Men de unge, der vil noget, der ligger længere væk, bliver der jo netop taget højde for, for deres prioriteter indgår jo som nogle af de førsteprioriteter.
Det er jo der, hvor vi får problemer med, at der fyldes op nogle steder og alt for mange vil det samme, at vi skal fordele de unge på nogle andre måder.
Jeg ser ikke for mig, at vi hæver skatten lige nu, hvor inflationen netop stiger, og så gør det sværere for endnu flere.
Jeg er altid optaget af, hvordan vi faktisk kan hjælpe på den mest bæredygtige, langsigtede måde, så det ikke forværrer vores økonomi og derfor kommer til at gøre det langt sværere for de allermest udsatte.
Og jeg håber, vi kan lande en aftale, der får afskaffet fattigdomsydelserne.
Det ville virkelig klæde os.
Hans Christian Schmidt (V), 2022-05-23:
Nu glemte jeg måske at sige til ordføreren, at mødet fandt sted i Sønderjylland.
De vil nok sige: Det stillede du dig vel ikke tilfreds med; du spurgte vel ind til, om de ikke kunne sætte et tal på, for sådan som vi oplever det, er det blevet dyrere for os at drive virksomhed, og hvis den radikale ordfører siger, at det ikke er det, må den radikale ordfører sætte tal på?
Vil den radikale ordfører gøre det, så jeg kan give dem et mere fyldestgørende svar?
Sofie Carsten Nielsen (RV), 2022-05-23:
Nej, det er jeg ikke grundlæggende enig i.
Der er nogle ting, der er blevet dyrere, bl.a. stiger priserne lige nu helt ekstremt, og det betyder jo, at det bliver dyrere.
Men det er jo ikke en politik, jeg har lagt stemme til.
Vi har lige lettet skatten på arbejde med et beskæftigelsesfradrag.
Det er jeg glad for.
Det er Radikale Venstres politik, at for de ting, vi gerne vil have mere af, eksempelvis arbejde, skal vi forsøge at lette skatterne, og for det, vi gerne vil have mindre af, eksempelvis CO 2 -udledninger, giver det god mening at presse på for eksempelvis at få en grøn skattereform, som vi jo nu er i gang med.
Det er balancen i det.
Det er for os ikke ideologi.
Det handler om, at det skal være godt at kunne drive virksomhed i Danmark, men også om, at man skal kunne tiltrække en masse dygtige folk, som det kræver penge at uddanne.
Det er alle de ting.
Det er den balance, vi tager stilling til.
Hans Christian Schmidt (V), 2022-05-23:
Tak for det, og tak til ordføreren for talen.
Jeg tror faktisk, at vi, der er herinde, kan komme til – måske uden at vi rigtig vil det – at lukke os lidt om os selv og komme til at diskutere meget indforstået.
Derfor vil jeg stille et spørgsmål til ordføreren, som jeg har hentet fra et møde, som jeg deltog i, hvor der deltog almindelige borgere og erhvervsfolk.
De fortalte mig: Du må forstå, at det er blevet meget dyrere at være dansker i Danmark og det er blevet meget dyrere at drive virksomhed.
Derfor vil jeg bare viderebringe et spørgsmål til den radikale ordfører: Er ordføreren enig i, at den førte politik i indeværende regeringsperiode har bidraget til, at det er blevet dyrere at være dansker og dyrere at drive virksomhed i Danmark?
Jeg skal nok selv overbringe svaret.
Sofie Carsten Nielsen (RV), 2022-05-23:
Ja, og den vægtskål har vi nu lagt vores lodder i ved at få ændret aftalen, så der kommer et nærhedsprincip ind, så der ikke længere er lodtrækning, og så vi tager fat om at løse problemet, for det har hobet sig op.
Det har været her i mange, mange år, og vi har svigtet i Folketinget ved ikke at løse den her udfordring.
Jeg er jo faktisk glad for, at der nu er trykket pause her, sådan at alle mulige ting kan blive undersøgt lidt grundigere.
Jeg tror grundlæggende, at ordføreren og jeg er enige om, at den beslutning blev truffet ret hurtigt af Venstre og Socialdemokraterne, altså om det samlede projekt.
Det gør det jo ikke mindre vigtigt.
Vi kommer i Radikale Venstre til at arbejde for, at det bliver så grønt som muligt på alle parametre.
Jeg ville gerne have, at dem, det hidrører – det er bl.a. også vores indvalgte i København – er med til at få indflydelse på den beslutning.
Men jo, mere kollektiv trafik, herunder metro, og langt flere grønne muligheder skal vi arbejde for.
Tak for spørgsmålet, og juhu et spørgsmål fra Mona Juul.
Jeg bliver altid så glad, når Mona Juul med sin begejstring er her i salen, også når vi taler om ting, vi grundlæggende er uenige om – det tror jeg vi er her.
For det er rigtigt, at der er kommet et nærhedsprincip ind nu – det har vi arbejdet hårdt for – og derfor er transporttiden blevet nedbragt, og mange flere vil, hvis de ikke får en af deres prioriteter, hvilket langt, langt størsteparten jo gør, få mulighed for at komme ind tæt på.
Så det er godt, at det er kommet med.
Det er jo også derfor, at både lederne på gymnasierne, lærerne på gymnasierne og eleverne på gymnasierne i deres sammenslutning bakker op om, at der skal findes en løsning.
Det er, fordi den eksisterende situation ikke er en løsning; det giver ikke frihed og trivsel til alle.
Der er en kæmpe udfordring, vi ikke har løst, og det er derfor, vi bakker op om det i Radikale Venstre.
Mona Juul (KF), 2022-05-23:
Tak for det, tak for talen og tak for det gode samarbejde i årets løb.
Jeg vil i hvert fald også rigtig gerne kvittere for, at Radikale Venstre var med til at sikre, at der er et flertal for at afskaffe fantomskatten – det synes jeg er helt centralt.
Og tak for talen om frihed og fællesskab; det er en vigtig tale.
Forleden lovede Radikale Venstre, at man vil sikre, at elever med garanti kunne få plads på det gymnasium, som de bor tættest på.
Det har man jo ikke leveret på med den her tillægsaftale.
Der er jo stadig væk mulighed for, at man kommer længere væk, og at det netop stadig væk er på forældres indkomst, at man bliver tvangsfordelt.
Når vi nu taler om frihed og fællesskab på den store klinge, tror jeg, at rigtig mange sidder hjemme ved spisebordet og taler om det i forhold til lige præcis der, hvor det handler om: Hvor skal jeg gå i gymnasiet, når jeg skal af sted?
Hvorfor gælder frihed og fællesskab ikke i den forbindelse for Radikale Venstre?
Sofie Carsten Nielsen (RV), 2022-05-23:
Nej, det er i forhold til den her dumpning, som vi virkelig har været ude at kritisere, og derfor er vi rigtig glade for det.
Men hele miljøvurderingen af det synes jeg er rigtig fornuftigt at få gjort grundigt.
Jeg vil også meget gerne lytte til argumenter i forhold til grøn bydel, bilfri bydel.
Det er også argumenter, som vi i Radikale Venstre har bragt frem, så det kunne jo godt være en mulighed.
Men som jeg siger, så synes jeg, at dem, der er involveret i det, bl.a. vores medlemmer i Københavns Borgerrepræsentation, skal være med til at træffe en sådan beslutning.
Søren Egge Rasmussen (EL), 2022-05-23:
I Københavns Kommunes analyse af mulighederne for at etablere en bilfri eller delvis bilfri Lynetteholm står der sort på hvidt, at ved trafikdæmpning i andre bydele er der slet ikke brug for en havnetunnel.
Er ordføreren enig i, at den her dumpning af slam, som er sat på pause, skal udvides til, at det også er planlægningen af havnetunnellen, som skal sættes på pause, for sådan forstod jeg lidt det første svar?
Er det sådan set en pause for samtlige elementer i Lynetteholm, som De Radikale går ind for?
Mona Juul (KF), 2022-05-23:
Altså, det er jo ikke sådan, at alle gymnasier bakker op om den her aftale på nogen som helst måde.
Det er jo også sådan, at efter aftalen, sådan som jeg forstår det, kan man ikke skifte fra det gymnasium, man har valgt, hvis man er blevet tvangsfordelt ud fra sine forældres indkomst.
De private gymnasier har fået lagt det her tilskudsloft, og så er det jo sådan, at elever ikke kan komme derhen, når deres handelsgymnasium fortsat også er omfattet af tvangsfordeling.
Så jeg har egentlig ikke et spørgsmål her, for jeg tror nemlig, at Radikale mente det tidligere, da I sagde, at det her altså var vigtigt; det var vigtigt, at man kunne komme ind på et gymnasium tæt på sig selv.
Jeg ved, at Radikale mange gange har talt om sig selv som tungen på vægtskålen, så jeg har egentlig bare en opfordring: Ud med tungen og ned på den vægtskål på den rigtige side.
Sofie Carsten Nielsen (RV), 2022-05-23:
Det kan jeg ikke sætte tal på.
Vi har sat nogle afgifter op, og det ved spørgeren jo udmærket, så spørgeren må blive lidt mere konkret.
Er det cigaretafgiften, spørgeren tænker på?
Hvad er det, spørgeren tænker på, når det skal være et så konkret svar til spørgerens vælgere i Sønderjylland?
Jeg er helt sikker på, at spørgeren selv finder på et ordentligt svar.
Der er selvfølgelig nogle ting, der er blevet dyrere.
Der er også nogle ting, der bliver dyrere nu, uden at det er på grund af et valg, vi har truffet her i Folketinget.
Så er der noget, der trækker i den anden retning, eksempelvis lavere skat på arbejde med et større beskæftigelsesfradrag.
Det er jeg rigtig stolt af.
Kenneth Mikkelsen (V), 2022-05-23:
Tak for det.
Men ordføreren svarer egentlig ikke helt på, hvad jeg spørger om.
Jeg spørger, om vi ikke nu skaber en algoritme, hvor vi ikke tager hånd om, hvad det egentlig er for nogle ønsker, den unge har, eller hvad det er for nogle overvejelser, den enkelte unge har gjort sig.
Vi skaber et system, men vi kigger ikke på det enkelte individ.
Sofie Carsten Nielsen (RV), 2022-05-23:
Men det er fortsat sådan, at hvis man har et ønske om et gymnasie, der ligger længere væk, men som man gerne vil på, fordi der er nogle særlige ting der, man gerne vil, så indgår det jo også; det er der jo plads til, også i den her aftale, i høj grad.
Nej, men det er heller ikke rigtigt.
Altså, vi har det i dag sådan, at alle unge ikke kan gå på de samme gymnasier.
Der er ekstremt stor søgning til nogle gymnasier, og det betyder, der er mange, der vil derhen.
Det kan jeg godt forstå at mange gerne vil.
Bl.a. er der rigtig mange unge på Vestegnen, der også gerne vil ind på de populære gymnasier.
Det kan de ikke komme, fordi de bor tættere på gymnasierne på Vestegnen.
Nu har vi taget nogle skridt til at få en lidt bedre fordeling.
Rigtig mange, de fleste – fordi de trods alt fordeler sig lidt – får deres første-, anden- eller tredjeprioritet.
Der er også enkelte, der ikke vil få det.
Det, vi så nu har fået indført, er et nærhedsprincip om, at man får et gymnasium tættere på og ikke indgår i en helt tilfældig lodtrækning.
Det er vi glade for.
Ole Birk Olesen (LA), 2022-05-23:
Vi skal tilbage og tale om tvangsfordelingen af gymnasieelever baseret på forældres indkomst.
Det, som Radikale Venstre har fået ændret med en tillægsaftale, drejer sig om, når elever bliver afvist på deres lokale gymnasium, fordi deres forældre tjener for meget eller for lidt.
Det var hidtil sådan i aftalen, at det var ved lodtrækning, man fandt ud af, hvem der skulle et andet sted hen.
Altså, selv om det er to personer, der har valgt deres nærmeste gymnasium, har den, der bor 3 km væk, mindre ret til at gå der end den, der bor 2 km derfra.
Og det er en stor sejr, mener Radikale Venstre.
Jeg vil gerne spørge om noget, og det er det helt principielle: I stedet for at man tager udgangspunkt i, hvad der er bedst for Alma, der skal starte i gymnasiet, så slår Radikale Venstre nu ind på en kurs, som handler om, at Alma skal gå på et gymnasium langt væk for at gøre gymnasiehverdagen bedre for de elever, der går dér – ikke for Almas skyld, men for det gymnasiums skyld og for de elevers skyld, der går der.
Sofie Carsten Nielsen (RV), 2022-05-23:
Det at påbyde eller forbyde mennesker at tage et bestemt stykke tøj på er i den grad ikke for os i overensstemmelse med frihed og danske demokratiske værdier.
Hvis fru Mette Thiesen nu giver Radikale Venstre skylden for, at der er mange unge med anden etnisk baggrund, der går i gymnasiet, så tager jeg gerne den på mig.
Det er en kæmpe succeshistorie, at unge født og opvokset i Danmark, nogle gange igennem flere generationer, nu i det antal går på ungdomsuddannelser – det er fantastisk.
Mette Thiesen (NB), 2022-05-23:
Tak for det.
Jamen nu er vi jo igen udsat for den der fuldstændige virkelighedsfjerne radikale verdensopfattelse.
Altså, vi har lige talt tvangsfordeling på gymnasieområdet, og grunden til, at vi overhovedet står i den situation med de her indvandrergymnasier, er jo bl.a. Radikale Venstre.
Nu står vi så en situation, hvor Radikale Venstre stadig væk fuldstændig ignorerer det faktum, at det muslimske tørklæde er dybt kvindeundertrykkende og samtidig, når det så bliver påpeget – ja, når der faktisk opfordres til det – at en ung kvinde gør det godt ved at tage tørklædet af, siger, at det er at sammenligne med Taleban.
Altså, det må formanden da forholde sig til.
Ole Birk Olesen (LA), 2022-05-23:
Det er jo sådan, at der til nogle gymnasier er større søgning, end der er pladser, og eftersom der ikke er et flertal i dette land, der vil give gymnasierne flere penge og lov til at udvide, når de søges af mange elever, så må man sige, at der kun kan være dem, der nu engang er plads til – og så siger man, at det er dem, der bor tættest på, der har ret.
Det er en praktisk løsning.
Nu går vi over til en ideologisk løsning, hvor man siger, at Alma ikke skal have lov til at gå på sit nærmeste gymnasium; hun skal gå på et meget fjerntliggende gymnasium, fordi hun dér skal hjælpe det gymnasium med at blive et bedre gymnasium.
Hun skal ikke gå på et gymnasium for sin egen skyld; hun skal til et gymnasium for det gymnasiums skyld eller for de klassekammeraters skyld, som hun kommer til at gå med dér.
Er det ikke et skråplan, at man ikke tager udgangspunkt i Almas egne behov?
Mette Thiesen (NB), 2022-05-23:
Lad mig følge lidt op på fru Pia Kjærsgaards spørgsmål, for det var faktisk det samme spørgsmål, jeg havde tænkt mig at stille.
I Danmark har vi Pia Kjærsgaard til at fortælle kvinder, hvordan de bør klæde sig.
Jeg er bare nødt til at spørge den radikale formand, om Radikale Venstre reelt set mener, at det er det samme, som Taleban udsætter kvinderne for i Afghanistan.
Det er jo netop dybt kvindeundertrykkende, og det er jo præcis det, det muslimske kvindetørklæde er.
Så når man siger, at der er ligestilling i Danmark mellem kønnene, og netop derfor opfordrer til at tage tørklædet af, mener den radikale formand så, at det reelt set er at sammenligne med Taleban?
Sofie Carsten Nielsen (RV), 2022-05-23:
Nej, det er det ikke.
Pia Kjærsgaard (DF), 2022-05-23:
Det var dog et utrolig svagt svar: Jeg er sikker på, at fru Samira Nawa ikke mener, at Pia Kjærsgaard er Taleban.
Har der været nogen diskussion?
Jeg kunne lige forestille mig, at hvis Dansk Folkeparti havde foretaget sig noget i den modsatte retning, havde Det Radikale Venstre en masse stået på rad og række og sagt: Tag afstand, tag afstand, tag afstand.
Jeg beder bare om en helt klar holdning fra partilederen.
Er det Radikale Venstres udlændingepolitik, at hvis man siger til muslimske kvinder i det her land, at de skal tage tørklædet af, så er man Taleban?
Jeg beder bare om en holdning.
Sofie Carsten Nielsen (RV), 2022-05-23:
Jeg kender ikke det konkrete eksempel.
Jeg er sikker på, at fru Samira Nawa ikke mener, at fru Pia Kjærsgaard er Taleban.
Det, som jeg er helt overbevist om at fru Samira Nawa og jeg er enige om, er, at vi ikke skal blande os i, hvad for noget tøj folk tager på.
Det er den radikale holdning.
Det er der ingen der skal, for det er ikke frihed at blande sig i, hvad folk har på af tøj.
Det er det modsatte.
Sådan hører jeg det nu heller ikke.
Jeg mener som formand for Radikale Venstre ikke , at det er frihed at påbyde folk at tage et bestemt stykke tøj på eller at påbyde nogle mennesker at tage et bestemt stykke tøj af – det er helt det samme at tage det af eller tage det på, vil jeg sige til fru Pia Kjærsgaard, der sidder og kommenterer det her løbende.
Og det er vi imod.
Vi er imod, at man påbyder nogen at tage et bestemt stykke tøj på eller påbyder nogen at tage et bestemt stykke tøj af.
Kenneth Mikkelsen (V), 2022-05-23:
Tak for det.
Jeg bliver lidt ved gymnasiedelen, men ikke i storbyerne, for jeg er jo valgt i Vestjylland, og der har vi faktisk allerede i år set konturerne af, hvad det er for en udfordring, vi kigger ind i om et års tid.
35 elever fra Herning Kommune kunne ikke få optagelse på gymnasiet i Herning, allerede i år.
Derfor har jeg talt med rigtig mange af de her gymnasieelever, og noget af det, som jeg virkelig er blevet klar over, er, at de jo ikke kigger på afstand, at de ikke kigger på socioøkonomi; de sidder og kigger på, hvad det er for nogle studieretninger, det enkelte gymnasie udbyder, og hvad det er for nogle steder, de har tilknytning til i form af fritidsjob, fritidsaktiviteter osv. osv. Synes ordføreren fra Radikale Venstre ikke, at vi har fejlet i forhold til ikke at tænke de unges personlige overvejelser ind i den algoritme, der skal skabes nu?
Sofie Carsten Nielsen (RV), 2022-05-23:
Nu er det den her aftale, det handler om, og der er endda rigtig god tid til det.
Den skal først træde i kraft, og så skal den virke, før der er noget som helst andet, der skal ses på.
Det er jo det, vi har forsømt at gøre her i Folketinget i alt, alt for mange år, og det er derfor, vi tager fat på det nu.
Marie Bjerre (V), 2022-05-23:
Men betyder det, at hvis udviklingen går sådan, at der kommer en anden fordeling på gymnasierne i Aalborg, vil Radikale Venstre være med til i fremtiden at udvide zonen, så Aalborg rent faktisk falder ind under fordelingszonen, eller vil Radikale Venstre ikke være med til, at Aalborg i fremtiden kommer ind under fordelingszonen?
Sofie Carsten Nielsen (RV), 2022-05-23:
Det er jo sådan, vi nu har fordelt det i forhold til zonerne.
Det er jo helt rigtigt, at det er inden for de zoner, der er særlig store udfordringer, og det har der været rigtig længe – udfordringer, som vi i Folketinget må tage på os.
Vi har ikke løst dem, og problemerne er bare blevet større og større.
Det er problemer, som man gerne må sætte i citationstegn, fordi det jo handler om, at der er mange, mange unge, der nu går på en ungdomsuddannelse.
Der er rigtig mange unge med anden etnisk baggrund, der går i gymnasiet.
Det håber jeg at spørgeren og jeg kan blive enige om er en kæmpesucces.
Det betyder, at der bliver en større opdeling med gymnasier med rigtig mange unge med anden etnisk baggrund og gymnasier, hvor der kun er unge med etnisk dansk baggrund.
De har i højere grad behov for at gå i gymnasiet sammen.
Det er Radikale Venstres politik, og det vil vi gerne være med til at løfte.
Jeg er enig i, at der i dag er en praktisk løsning, som ikke virker – den virker ikke længere, fordi der er en masse gymnasier i yderområderne, der bliver tømt, og der er gymnasier så tæt på de store byer, der bliver tømt, f.eks. på Vestegnen.
Så kan man vælge at sige, at så må de gymnasier, der er populære, bare få pengene og bygge otte etager ovenpå; det synes jeg ikke er en praktisk, ordentlig løsning.
Derfor er vi gået konstruktivt med ind i en løsning, der skal løse problemet på længere sigt.
Alle får ikke det, de ønsker sig, men rigtig mange gør; og vi skal gå lidt mere i gymnasiet med hinanden, så den splittelse, den opdeling af Danmark, vi har set, ikke fortsætter.
Der sker for lidt, og der er sket for lidt.
Der har været afsindig mange fine visioner, og dem er der så kommet lidt flere af her på det seneste.
Men nu er der heldigvis også ved at komme noget implementering og handling, eksempelvis med aftalen med de andre EU-lande om Nordsøen her forleden.
Det er supergodt – endelig!
Så der er sket noget, fra vi sad i 2019 og talte om energiøer og der blev kigget utrolig mærkeligt på os, og til nu.
Men der er alt, alt for langt igen i forhold til at nå vores mål – jeg er helt enig.
Susanne Zimmer (FG), 2022-05-23:
Nu her til morgen stod der jo mange demonstranter herude og protesterede over, at der sker for lidt.
Hver torsdag har vi klimaaktivister, og vi har bedsteforældreaktivister osv.
– der er masser af folk rundt i landet.
Så vil det også være svaret til dem, hvis ordføreren stod foran dem?
Og tak til ordføreren.
Nu vil jeg gerne gå over til en klimasnak.
Statsministeren sagde i sin tale, at vi er nået to tredjedele af vejen i forhold til en 70-procentsreduktion i 2030.
Men en stor del af den vej er jo strategier og idéer, som er på papir.
Så mit første spørgsmål her er: Er det nok for Radikale Venstre, og vil ordføreren bekræfte, at Klimarådet netop i sin statusrapport fra i år har kritiseret regeringen for at tælle alt for mange usikre potentialer med i sin opgørelse over, hvor mange reduktioner man reelt har nået?
Marie Bjerre (V), 2022-05-23:
Tak for det.
Jeg vil også gerne spørge ind til det her med tvangsfordeling af gymnasieeleverne.
Jeg tror, at vi er rigtig mange, som har svært ved at forstå det principielle i, at Radikale Venstre vil være med til, at man fordeler gymnasieelever efter deres forældres indkomst.
Jeg er valgt i Nordjylland, og der er det sådan, at man i Aalborg er meget tæt på at være inden for den her fordelingszone, men man kommer heldigvis lige akkurat uden for fordelingszonen, og det betyder, at ens forældres indkomst ikke kommer til at have betydning for ens gymnasievalg.
Jeg kunne godt tænke mig at høre Radikale Venstre, om man vil garantere, at Aalborg ikke i fremtiden kommer ind i den her fordelingszone, så der er endnu flere gymnasieelever, der skal tvangsfordeles efter deres forældres indkomst.
Susanne Zimmer (FG), 2022-05-23:
Det glæder mig.
Det overrasker mig så heller ikke.
Altså, i modsætning til Frie Grønne gik I med i, mens vi gik ud af landbrugsaftalen.
Og nu er der så nogle andre aftaler i gang.
Men er der er en rød linje?
Vil Enhedslisten blive ved med at holde hånden under regeringen, eller kan det være, at I på et tidspunkt siger, at det her er for meget eller for lidt?